РЕПУБЛИКА СРПСКА

ОПШТИНА ШИПОВО

НАЧЕЛНИК

Број: 07-404-63-1/18

Датум: 17.8.2018. године

 На основу члана 45. став (1), члана 69. став (1), тачка б), став (2) тачка е) Закона о јавним набавкама („Сл. гласник БиХ“, број 39/14), члана 67. Статута општине Шипово (Сл. Гласник општине Шипово број 12/17), у предмету јавне набавке „Набавка опреме за спортску дворану“ Начелник Општине Шипово је донио

**ОДЛУКУ**

 **Члан 1.**

1. Понуђач СПОРТ НЕТ ИНЖЕЊЕРИНГ д.о.о. Широки Бријег, искључује се из даљег учешћа у предмету јавне набавке „Набавка опреме за спортску дворану“ **ЛОТ 2**- „Набавка и уградња сједишта за трибине“ због неиспуњавања услова за квалификацију у погледу личних способности.
2. Поништава се поступак јавне набавке роба „Набавка опреме за спортску дворану“ **ЛОТ 2**- „Набавка и уградња сједишта за трибине“.

 **О б р а з л о ж е њ е**

 Поступак јавне набавке „Набавка опреме за спортску дворану“, покренут је Одлуком о покретању поступка јавне набавке број: 07-404-63/18 од 04.7.2018. године.

 Јавна набавка је проведена путем отвореног поступка набавке.

 Процијењена вриједност јавне набавке, без урачунатог ПДВ, је:

**ЛОТ 2**- „Набавка и уградња сједишта за трибине“ износи 9.250,00 КМ.

 Одлуком уговорног органа број 07-404-63/18 од 25.7.2018. године **уговор** за јавну набавку „Набавка опреме за спортску дворану“: **ЛОТ 2**- „Набавка и уградња сједишта за трибине“ је додјељен понуђачу: СПОРТ НЕТ ИНЖЕЊЕРИНГ д.о.о. Широки Бријег, по цијени од: 8.650,00 КМ, без урачунатог ПДВ, односно 10.120,50 КМ, са урачунатим ПДВ, као најбоље оцијењеном понуђачу.

 Одлуку о избору понуђача и додјели уговора изабрани понуђач СПОРТ НЕТ ИНЖЕЊЕРИНГ д.о.о. Широки Бријег је примио дана 27.7.2018. године, са обавезом да, у складу са чланом 12. тендерске документације уговорном органу, у року од 7 дана од дана пријема обавјештења о резултатита поступка набавке, достави увјерења о испуњености услова личне способности, не старија од 3 мјесеца рачунајући од дана достављања понуде, са поуком да ће понуђач бити искључен из даљег тока поступка уколико не доставити наведене доказе.

 Увидом у предмет набавке Уговорни орган је утврдио да изабрани понуђач СПОРТ НЕТ ИНЖЕЊЕРИНГ д.о.о. Широки Бријег није у прописаном року, а ни до данас, доставио доказе о испуњености услова личних способности у складу са тендерском документацијом, на основу чега је искључен из даљег тока поступка због неиспуњавања услова личних способности, као у изреци под тачком 1.

 Вриједност друге понуде коју је поднио понуђач DERBY TRADE d.o.o. Brčko од на износ 11.690,00 КМ је знатно већа (за 26,38%) од осигурани средстава за **ЛОТ 2**- „Набавка и уградња сједишта за трибине“ која износе 9. 250,00 КМ, на основу чега је уговорнио орган донио одлуку, као у изреци под тачком 2.

 Из наведених разлога, примјеном члана 45. став (1), члана 69. став (1), тачка б), став (2) тачка е) Закона о јавним набавкама Закона о јавним набавкама, одлучено је као у диспозитиву

**ПОУКА О ПРАВНОМ ЛИЈЕКУ:**

Против ове одлуке може се изјавити жалба, најкасније у року од 10 (десет) дана од дана пријема ове одлуке.

 Начелник

**Доставити:**

1. Понуђачима М.П. \_\_\_\_\_\_\_\_\_\_\_\_\_\_\_\_
2. Уз материјал комисије (Милан Ковач)
3. Начелник
4. Одјељење за буџет, финансије и привреду
5. Одсјек за урбанизам и ...
6. A/A